जनवरी में होगा ताप्ती महोत्सव
मुलताई| ताप्ती महोत्सव को लेकर नगरवासियों में संशय की स्थिति बन गई थी। पिछले दिनो विधायक चंद्रशेखर देशमुख और पार्षदों ने संस्कृति मंत्री सुरेंद्र पटवा से भोपाल पहुंचकर भेंट की थी।
मंत्र पटवा ने 29 दिसंबर से तीन दिनों तक ताप्ती महोत्सव के लिए तारीख दी थी। इसके बाद विधायक चंद्रशेखर देशमुख और नपाध्यक्ष हेमंत शर्मा ने महोत्सव में आने वाले कलाकारों की सूची मंत्रालय को भेजी थी। उक्त तारीखों में पसंदीदा कलाकार नहीं मिलने से तिथि को आगे बढ़ाया है। नपाध्यक्ष ने बताया सांस्कृतिक कार्यक्रम के लिए प्रस्तावित कलाकारों में कैलाश खेर, श्रेया घोषाल, सुनिधि चौहान, अभिजीत, सुखविंदर, नितिन मुकेश, सोनू निगम, सूफी गायन साबरी ब्रदर्स, राजस्थानी गायन, शैलेश लोढा, सुरेंद्र शर्मा, केके नायकर, जॉनी लीवर, राजेंद्र मालवीय, अशोक चक्रधर सहित अन्य कलाकारों की सूची दी थी। उक्त कलाकार उपलब्ध नहीं होने से अब 15 जनवरी के बाद ताप्ती महोत्सव कराया जाएगा।
hin_Deva hin_Deva hin_Deva